OpenLLM-France/wikimedia huggingface dataset:
# Nadó

Un nadó és un ésser humà d'una edat molt curta, que no pot parlar. El nadó acabat de néixer no té cap comportament après. En l'àmbit mèdic, es considera un nounat a aquells nadons de com a molt vint-i-vuit dies de vida després del part.

## El nadó mes a mes

* El primer mes: segueixen ja objectes amb la mirada. Comencen a fer sons i a somriure.
* El segon mes: aguanten el cap per curts períodes. És el moment de visitar el pediatre i fer vacunes.
* El quart i cinquè mes: agafen objectes perquè desenvolupen el reflex d'agafar, encara que no controlen el de deixar anar i responen als pares amb sons. Comencen a aguantar el cap bastant estona.
* El sisè mes: comencen a gatejar i a portar-se els objectes que agafen a la boca. Si els poses panxa enlaire es giren i els moviments són més habituals, com les puntades de peu.
* El setè mes: s'asseuen sols sense necessitat de suport i fan sons més definits.
* El vuitè mes: fan saber les seves necessitats a través de gestos, desenvolupen la comunicació no verbal i ja saben dir sons com mama i papa.
* El novè i desè mes: Ja saben a qui van dirigides les paraules «mama» i «papa», i apareixen altres síl·labes en el seu vocabulari. Comencen a ser capaços de col·locar objectes dins d'altres. Pot ser que comencin a donar les seves primeres passes, depèn del desenvolupament individual de l'infant.
Els nadons neixen amb tres tipus de moviments innats:
* Reflexes: són respostes involuntàries, sense pensar que es dona a un estímul que apareix de l'exterior. Per exemple: el nadó i també els adults tanquen els ulls quan s'espanten. És una reacció d'un esdeveniment extern. Alguns d'aquests reflexes (els reflexes arcaics) desapareixeran amb el temps.
* Voluntaris: són els que es pensen i es decideixen fer-los. Per exemple: quan el nadó vol agafar un objecte, ho pensa o decideix per fer l'esforç d'agafar-ho.
* Automàtics: són els que no es pensen, encara que són intencionats però ja estan interioritzats. Per exemple: quan ja aprens a caminar després es converteix en un moviment de peus i cames intencionat però automàtic perquè ho fas, però no penses cada cop que fas un pas.

## Referències

* ↑ Créixer amb tu: Els infants de 0 a 18 mesos. Una petita guia per a pares i mares. Barcelona: Generalitat de Catalunya, Departament de Benestar i Família, Secretaria de Famílies i d'Infància, 2005, p. 79.
* ↑ «Neonate». Merriam-Webster online dictionary. Merriam-Webster. Arxivat de l'original el 2007-03-11. [Consulta: 27 març 2007].

## Vegeu també

* Biberó
* Dida (ama)

## Enllaços externs

* «Bebè». Canal Salut. Generalitat de Catalunya.
* «Nadó mes a mes». Arxivat de l'original el 2015-11-26. [Consulta: 7 desembre 2015].
* «Desenvolupament cognitiu i motor del nadó». Arxivat de l'original el 2018-01-29. [Consulta: 24 abril 2018].
# Naeem Saad Mubarak Faraj

Naeem Saad Mubarak Faraj (Kuwait, 1 d'octubre de 1957) és un exfutbolista kuwaitià de la dècada de 1980.
Fou internacional amb la selecció de futbol de Kuwait amb la qual participà a la Copa del Món de futbol de 1982.
Pel que fa a clubs, destacà a Al-Tadhamon SC.

## Referències

* ↑ 1982 FIFA World Cup Spain Arxivat 2011-10-07 a Wayback Machine.
* ↑ «FIFA profile». Arxivat de l'original el 2014-12-09. [Consulta: 26 maig 2021].
* ↑ Naeem Saad Mubarak Faraj a National-Football-Teams.com (anglès)
# Naeem Wardak

Mohammad Naeem Wardak (en paixtu: محمد نعیم وردک) (nascut el 1985) és un polític afganès, un dels portaveus dels talibans a l'oficina de Qatar des del 2020. Anteriorment, també va exercir en aquest càrrec entre 2013 i 2015.

## Origen i educació

Wardak pertany al districte de Chak de la província de Wardak, a l'Afganistan. Va rebre la seva primera educació en una madrassa local, al poble de Chak, i després es va matricular a la Universitat de Nangarhar a Jalalabad i va obtenir una llicenciatura. Posteriorment, es va matricular a la Universitat Islàmica Internacional d'Islamabad per a cursar-hi un màster i, més tard, s'hi va doctorar en Àrab. També va estudiar durant un breu temps a Darul Uloom Haqqania, Akora Khattak, des d'on va estudiar hadit i fiqh. Wardak és el primer líder talibà que té un doctorat.

## Portaveu

Quan el 2013 es va obrir la primera oficina política dels talibans a Qatar, va ser nomenat portaveu. Wardak i Suhail Shaheen van actuar conjuntament com a portaveus fins al 2015. El 2018 va tornar a formar part de l'oficina de Qatar i des d'aleshores hi ha residit. El setembre de 2020, va ser nomenat novament portaveu de l'oficina política dels talibans a Doha.

## Vegeu també

* Suhail Shaheen

## Referències

* ↑ «Wardak, Muhammad Naeem Dr.» (en anglès). Afghan-Bios.info. [Consulta: 22 novembre 2022].
* ↑ «افغان طالبان کے پہلے پی ایچ ڈی ڈاکٹر اور ترجمان» (en urdú). IndependentUrdu.com, 11-09-2020. [Consulta: 22 novembre 2022].
* ↑ «The Taleban in Qatar (2): Biographies – core and constellation (Amended with more details)» (en anglès). Afghanistan-Analysts.org, 24-06-2013. [Consulta: 22 novembre 2022].
* ↑ «پی ایچ ڈی ہولڈر ڈاکٹر نعیم وردک طالبان کے ترجمان مقرر» (en urdú). Jang.com.pk. [Consulta: 22 novembre 2022].
* ↑ «طالبان کا پہلا پی ایچ ڈی ڈاکٹر تعلیم کہاں سے حاصل کی ؟» (en urdú). DailyPakistan.com.pk, 11-09-2020. [Consulta: 22 novembre 2022].
* ↑ «Taliban Appoints New Chief Negotiator on Eve of Talks» (en anglès). ToloNews.com. [Consulta: 22 novembre 2022].
# Musix GNU+Linux

Musix GNU+Linux és una distribució de programari lliure, no comercial. El seu objectiu és crear una eina completament lliure, per artistes i usuàris interessats en el món de la producció musical.
Funciona com a CD Viu (Live CD) i inclou 1300 paquets de programari que poden instal·lar-se a l'ordinador, entre ells el secuenciador Rosegarden, el masteritzador Jamin i l'editor Audacity.
Aquesta distribució està emmagatzemada al ftp de la Free Software Foundation.

## Enllaços externs

* Musix GNU+Linux - Lloc web oficial
# Mélnitsa

Mélnitsa (en rus: Мельница) és un poble (un possiólok) de la República de Buriàtia, a Rússia, segons el cens del 2010 no tenia cap habitant.

## Referències

* ↑ Карта Джидинского района Бурятии
* ↑ Численность населения Российской Федерации по муниципальным образованиям на 1 января 2017 года Arxivat 2017-07-31 a Wayback Machine. Plantilla:Retrieved
* ↑ Расстояние от Алцака до Петропавловки 73 км
# Negació (psicologia)

La negació és un mecanisme de defensa, i la primera fase del dol, que consisteix a enfrontar-se als conflictes negant la seva existència, o la seva relació o rellevància amb el subjecte.
Es rebutgen aquells aspectes de la realitat que es consideren desagradables. L'individu s'enfronta a conflictes emocionals i amenaces d'origen intern o extern negant-se a reconèixer alguns aspectes dolorosos de la realitat externa o de les experiències subjectives que són manifestos per als altres. El terme negació psicòtica s'empra quan hi ha una total afectació de la capacitat per a captar la realitat.

## Vegeu també

* Mecanisme de defensa
* Llista de biaixos cognitius
# Neillieae

Neillieae és una tribu de plantes amb flors dins la família rosàcia. Inclou els gèneres Physocarpus, Neillia, i Stephanandra.
# Musaranya petita de Taiwan

La musaranya petita de Taiwan (Chodsigoa sodalis) és una espècie rara de musaranya de l'ordre dels eulipotifles. Va ser descrita l'any 1913 per O. Thomas a partir d'un crani sense pell. i fins a l'any 1997 no es va disposar de més dades per definir l'espècie, endèmica de les zones muntanyoses de l'illa de Taiwan, habitant en altures que discorren entre els 1560 i els 2438 metres. Arran dels pocs especimens localitzats, no s'ha determinat quin és l'estat d'amenaça d'extinció per a aquesta espècie.
Es tracta d'una musaranya petita i prima, d'entre 65 i 50 cm de llarg i aproximadament 5 quilograms de pes de mitjana. El seu pelatge és llarg, d'entre 4 i 5 mil·límetres, i és entre negre i gris fosc al cos; mentre que la cua (gairebé tan llarga com el cos) és d'un color oliva fosc. Els peus són llargs, i de coloració més clara que la resta del cos.

## Referències

* ↑ «Perfil del tàxon». BioLib.cz. [Consulta: 20 agost 2014].
* ↑ «Chodsigoa sodalis». NCBI Taxonomy Browser. [Consulta: 20 agost 2014].
* ↑ http://www.itis.gov/servlet/SingleRpt/SingleRpt?search_topic=TSN&search_value=709745
* ↑ «Chodsigoa sodalis». Organism Names. [Consulta: 20 agost 2014].
* 1 2 3 Motokawa, Masaharu; Yu, Hon-Tsen; Fang, Yin-Ping; Cheng, Hsi-Chi; Lin, Liang-Kong; Harada, Masashi «[zoolstud.sinica.edu.tw/Journals/36.1/42.pdf Re-evaluation of the Status of Chodsigoa sodalis Thomas, 1913 (Mammalia: Insectivora: Soricidae)]». Zoological Studies, 36, 1, 1997, pàg. 42.47 [Consulta: 20 agost 2014].
* ↑ «Chodsigoa sodalis Thomas, 1913». Itis report. [Consulta: 20 agost 2014].
* ↑ «Chodsigoa sodalis». The IUCN Red List of Threatened Species. [Consulta: 20 agost 2014].
# Neoleucinodes

Neoleucinodes és un gènere d'arnes de la família Crambidae descrit per Hahn William Capps el 1948.

## Taxonomia

* Neoleucinodes alegralis (Schaus, 1920)
* Neoleucinodes dissolvens (Dyar, 1914)
* Neoleucinodes elegantalis (Guenée, 1854)
* Neoleucinodes imperialis (Guenée, 1854)
* Neoleucinodes incultalis (Schaus, 1912)
* Neoleucinodes prophetica (Dyar, 1914)
* Neoleucinodes silvaniae Diaz & Solis, 2007
* Neoleucinodes torvis Capps, 1948

## Referències

* ↑ «GlobIZ search». Global Information System on Pyraloidea. [Consulta: 3 març 2019].
* ↑ Pitkin, Brian; Jenkins, Paul. «Neoleucinodes Capps, 1948» (en anglès). Butterflies and Moths of the World. Londres: Natural History Museum, 05-11-2004.

## Bibliografia

* Diaz, A.E.; Solis, M.A. «A new species and species distribution records of Neoleucinodes (Lepidoptera: Crambidae: Spilomelinae) from Colombia feeding on Solanum sp.» (en anglès). Proceedings of the Entomological Society of Washington, 109.4, 2007, pàg. 897–908.
# Neoliberalisme a les relacions internacionals

A l'estudi de les relacions internacionals, el neoliberalisme es refereix a una escola de pensament que creu que els estats-nació representen, o almenys haurian de representar el guany absolut en lloc de guany relatiu en altres estats-nació. La noció es relaciona sovint amb la teoria econòmica neoliberal. Robert O. Keohane i Joseph S. Nye són els fundadors d'aquesta escola.
# Neolin

Neolin "Quatre" (fl. 1760-1766) fou un visionari lenape, conegut com a Profeta Delaware. Va influir en Pontiac a l'hora de fer la revolta del 1763 com a cap espiritual. Predicà contra l'alcoholisme, la poligàmia i el materialisme, proposant el retorn a la forma de vida tradicional índia. Fortament antibritànic, creia que amb Set Anys de Guerra podrien expulsar-los. Després de la derrota de Pontiac el 1765, es va amagar entre els shawnee i es va perdre el rastre després del 1770. Influí profundament en Tecumseh i en el seu germà Tenkswatawa, i més tard en altres profetes i predicadors amerindis, com el seneca Handsome Lake.
# Nico Braun

Nico Braun (Ciutat de Luxemburg, 26 d'octubre de 1950) fou un futbolista luxemburguès de la dècada de 1970.
Fou 40 cops internacional amb la selecció luxemburguesa.
Pel que fa a clubs, defensà els colors de Union Luxemburg, FC Schalke 04, FC Metz i Royal Charleroi SC.

## Referències

* ↑ Nico Braun Fitxa a Fussballdaten
* ↑ «Braun, Nico» (en alemany). kicker.de. [Consulta: 30 gener 2011].
* ↑ Nico Braun a National-Football-Teams.com (anglès)
# Àcids (grup)

Àcids és un grup musical valencià format actualment per cinc membres de diferents pobles de la Vall d'Albaida. Entre les seves influències, hi figuren el rock psicodèlic, l'indie, el grunge i el rock espacial.
El seu primer treball autoeditat és una mostra de com d'eclèctiques són les seves influències, tant a l'apartat musical com a les seves lletres, que oscil·len entre els poemes quasi nihilistes de Jim Morrison, les paraules crues i directes de Vicent Andrés Estellés o l'excepcional lírica de Mario Benedetti. Per altre costat, podem trobar notes del rock psicodèlic a cançons com Multivers o Cançó de Pluja, els sons onírics i espacials d'Epsilon Z-38, les influències indie de Ponts cap a Holgersson o el dream pop d'En mar oberta i Atmosfera.
Tot i tenir encara poc recorregut, van resultar guanyadors del premi als artistes novells que atorga el «Col·lectiu Ovidi Montllor» en la gala del 2016, així com del primer premi en el concurs «Activa el So», lliurat a Ontinyent el mateix any. En maig del 2017 presenten el single 'Mosaic' acompanyat d'un videoclip. Uns mesos després anuncien un paró indefinit, al·legant problemes per a compatibilitzar estudis i treball per part dels membres del grup.

## Discografia

* Àcids (Maqueta, 2016)

## Referències

* ↑ «Els premis Ovidi dels Arthur Caravan i de la veu de les dones». El Temps. Arxivat de l'original el 2016-11-15 [Consulta: 14 novembre 2016]. Arxivat 2016-11-15 a Wayback Machine.
* ↑ «Àcids tornen dels Premis Ovidi amb el guardó a la Millor Maqueta». Vilaweb.
* ↑ «Àcids estrena a la xarxa el videoclip 'Mosaic'». Vilaweb.
* ↑ «ELDEMURO, La Raíz i Àcids publiquen nous videoclips». Revista Tresdeu.
Viccionari
# Bandera de Constantí

La bandera oficial de Constantí té la descripció següent:
    Bandera apaïsada de proporcions dos dalt per tres de llarg, vermella, amb una corona de llorer d'estil romà de color groc, inscrita en una circumferència imaginària situada en el mig del drap, i de diàmetre de 5/9 de l'alt.

## Història

Es va publicar en el DOGC el 3 de juliol de 1995.

## Vegeu també

* Escuts i banderes del Tarragonès

## Referències

* ↑ «RESOLUCIÓ de 16 de juny de 1995, per la qual es dóna conformitat a l'adopció de la bandera del municipi de Constantí.» (pdf). DOGC num. 2070, 16-06-1995. [Consulta: 25 juny 2010].
# Anacroneuria debilis

Anacroneuria debilis és una espècie d'insecte plecòpter pertanyent a la família dels pèrlids.

## Descripció

* La nimfa es diferencia de les d'altres espècies per la presència d'una filera de pèls llargs i fins al llarg del segment de la tíbia, un patró de coloració únic i les fileres de pèls existents als cercs.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica: el sud i el sud-est del Brasil (Rio Grande do Sul, Rio de Janeiro, Paranà, Santa Catarina, São Paulo i Espírito Santo), el sud-est del Paraguai i el nord-est de l'Argentina (Misiones i Entre Ríos).

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* ↑ Pictet, F.J., 1841. Histoire naturelle générale et particulière des insectes névroptères 1:255.
* 1 2 Catalogue of Life (anglès)
* 1 2 The nymph of Anacroneuria debilis (Pictet, 1841) (Plecoptera: Perlidae) (anglès)
* 1 2 Plecoptera Species File (Version 1.1/4.0) (anglès)
* ↑ Estudo da fauna de Anacroneuria (Plecoptera:Perlidae) na Bacia Hidrográfica do Rio dos Sinos, Estado do Rio Grande do Sul, com dados sobre a fecundidade de Anacroneuria trimacula (portuguès)
* ↑ A idade da ninfa pode estar relacionada com a escolha do habitat? Relação entre o tamanho das ninfas de Anacroneuria debilis (Pictet, 1841) (Insecta, Plecoptera, Perlidae) e a escolha de habitat (portuguès)
* ↑ Checklist dos Plecoptera (Insecta) do Estado de São Paulo, Brasil (portuguès)
* ↑ Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Froehlich, 2010. Zootaxa 2365:56.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:501.
* Zwick, P., 1972 (1971). Rev. Suiss. Zool. 78(4):1155.
* Zwick, P., 1973. Annales Zoologici 30(16):471-507.
* Zwick, P., 1973. Das Tierreich 94:270.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 20 novembre 2011].

## Enllaços externs

* Encyclopedia of Life (anglès)
* Perlidae Species Listing (anglès)
# Benirabe

Benirabe va ser una antiga alqueria andalusina sobre la qual es va aixecar l'actual ciutat de Castelló de la Plana.
A principis del segle xiii, aquesta àrea estava poblada per un entramat de xicotetes alqueries musulmanes en el pla sota la protecció de castells i fortaleses a les serres circumdants (serra del Desert de les Palmes, serra de Borriol). Amb la conquesta jaumina en 1243 i l'arribada de repobladors cristians es va ocupar el nucli del castell vell, habitat des dels temps dels íbers en un tossal al sud del Desert de les Palmes. Pocs anys després, gràcies a la concessió de Jaume I al lloctinent del Regne de València Ximén Pérez d'Arenós, en l'any 1251 la població es traslladaria a la plana, tot ocupant l'alqueria de Benirabe, la qual esdevindria l'assentament definitiu del nou lloc de Castelló.
Benirabe apareix citada com una de les deu alqueries de Castelló en el Llibre del Repartiment. S'ubicava a quatre quilòmetres de la mar i a trenta metres d'alçada, al pas del cami Caminàs, antiga senda prerromana que recorria la plana de nord a sud, en la intersecció de camins secundaris que baixaven cap a la costa, un indret inserit en les hortes agrícoles, en el que avui en dia és l'entorn del carrer Major.

## Referències

* ↑ «Còpia arxivada». Arxivat de l'original el 2022-03-06. [Consulta: 6 març 2022].
# Talaia d'Artrutx

La Talaia d'Artrutx, o de sa Marjal, és una torre de guaita situada al cim d'un promontori entre la cala Es Talaier i la cala en Turqueta, a 62 metres sobre el nivell del mar, i a 350 m del mar, al municipi de Ciutadella, a l'illa de Menorca.
La torre va ser construïda pels espanyols el segle XVII, tot i que hi ha notícies d'una estructura anterior el 1550. De forma cilíndrica, amb la base lleugerament inclinada, construïda amb pedra i morter, amb arrebossat de calç i arena.
El 1960 el Ministeri d'Hisenda la va vendre als amos de la finca Sa Marjal Vella, que el 2021 van rebre una subvenció del Consell Insular de Menorca per a la seva restauració.

## Referències

* ↑ «Es Talaier». Fundació Foment del Turisme de Menorca.
* ↑ «Cap d'Artrutx - Cala en Turqueta». Camí de Cavalls.
* ↑ «Propostes per a recuperar la torre de sa Mesquida i la talaia d'Artrutx» (en castellà). Menorca · Es Diari, 09-11-2021.
# Relació intraespecífica

En biologia i especialment en ecologia, una relació intraespecífica és la interacció biològica en la qual els organismes que hi intervenen pertanyen a la mateixa espècie. Aquest és un tipus de relació que només passa en una població, com per exemple, en un rusc. A la colònia d'abelles hi ha divisió, la població és formada per la reina, els abellots i les obreres. Com més elevada sigui la densitat en una població major serà l'oportunitat de la relació intraespecífica, ja que hi ha més contactes entre els individus. La convivència entre individus de la mateixa espècie origina la competència intraespecífica , la qual s'accentua quan l'espai i l'aliment són limitats. Això obliga els organismes a competir per a aconseguir-ne. Aquesta situació actua com a procés selectiu en què els organismes més ben adaptats. sobreviuen. També hi ha la competència interespecífica, que es registra entre diferents espècies.

## Tipus de relació intraespecífica

* Família: Per grau de parentiu. Tenen per objecte la reproducció i la cura de les cries. Està composta per: pare, mare i fills; pare, diverses mares i fills; mare i fills; només els fills. N'hi ha de diferents tipus: monògama, polígama, matriarcal i filial. Alguns exemples són: àguiles, voltors, llops, foques, cérvols, antílops i goril·les, ànecs, escorpins, amfibis i rèptils.
* Gregària: Per transport i locomoció amb una finalitat determinada: migració, cerca d'aliment, defensa, etc. Poden estar emparentats o no. Solen ser transitòries. Està composta per molts individus de la mateixa espècie. N'hi ha de diferents tipus: bancs de peixos, bandades d'aus, bandades d'insectes o ramats de mamífers. Alguns exemples en són les sardines, les tonyines i els seitons, els flamencs i els estornells, les llagostes, els búfals i els cavalls salvatges.
* Estatal: Per sobreviure, hi ha divisió del treball: uns són reproductors, altres obrers i altres defensors. Construeixen nius. Està composta per molts individus agrupats en diferents categories socials o castes. N'hi ha de diferents tipus: Societats d'insectes. Alguns exemples en són: abelles, vespes i formigues.
* Colonial: Per sobreviure. Està composta per molts individus units físicament entre si constituint un tot inseparable. N'hi ha de diferents tipus: Colònies homomorfisme. Si tots els individus són iguals, colònies heteromorfas: amb individus diferents per l'especialització en la seva funció. Alguns exemples són: Corals, celenterats (meduses).

## Bibliografia

* Yong Medina, José Eduardo; Young Medina, Marco Antonio. Ecología y medio ambiente (en castellà). 2a ed.. Mèxic, D.F.: Nueva Imagen, 2008, p. 200 (Colección Innovación Educativa). ISBN 970-638-285-2.
* Kormondy, E. J.. Conceptes de ecología. Madrid: Alianza Universitat, 1979.
# Nico Claesen

Nico Claesen (1 d'octubre de 1962) és un exfutbolista belga.

## Selecció de Bèlgica

Va formar part de l'equip belga a la Copa del Món de 1986. Fou jugador del Tottenham Hotspur FC el 1986.

## Referències

* ↑ «Tous les transferts à Huy-Waremme» (en francès). lavenir.net, 01-07-2010. [Consulta: 23 març 2011].
* ↑ Nico Claesen Fitxa i estadístiques a la FIFA
* ↑ «NICO CLAESEN 1986 - 1988». Tottenham Hotspur. [Consulta: 2 octubre 2016].
* ↑ Henderson, Charlie. «Were you there?». bbc.co.uk. BBC Sport, 31-01-2007. [Consulta: 25 febrer 2013].
# Étienne Paul Beynet

Etienne-Paul-Emile-Marie Beynet (29 d'octubre de 1883-9 d'abril de 1969) fou un general francès.
Va ingressar a 'exèrcit al començament del segle XX i va anar ascendint; va participar en la Primera Guerra Mundial quan tenia poc més de 30 anys, i va passar pels graus de capità i comandant; el 15 de gener de 1928 com a tinent.coronel fou enviat a l'estat major de les forces del Llevant on fou ajudant del Cap de l'Estat Major fins que el 30 de maig de 1930 va ocupar el càrrec de Cap de l'Estat Major al Llevant durant un any. El 25 de juny de 1932 sent coronel va agafar el comandament de la VII Brigada de Muntanya. Va ascendir a general de brigada el 25 de juny de 1935. El 1 de desembre de 1935 va anar a estudiar al Centre d'Alts Estudis Militars durant sis mesos, i al sortir fou nomenat governador militar de Briançon. El 24 de gener de 1938 va agafar el comandament interí de la Divisió d'Alger a Algèria sent nomenat major general el 23 de setembre de 1938. El 2 de setembre de 1939 va agafar el comandament de la Divisió 81 d'infanteria i tres mesos després, el 27 de novembre següent, el comandament del XIV Cos d'Exèrcit. El 6 de juliol de 1940 fou assistent del General comandant de la XIX regió militar agafant el comandament d'aquesta el 20 d'agost de 1940. Va ascendir a tinent general el 20 de febrer de 1941 i el 17 de setembre de 1941 fou cap de la delegació francesa a la comissió d'armistici de Wiesbaden. El 1942 va fugir a Gran Bretanya i fou retirat el 29 d'octubre de 1942. Es va incorporar a l'exèrcit de la França Lliure el 26 de març de 1943. El 10 de novembre de 1943 fou enviat a Washington com a cap de la missió militar francesa. El 23 de gener de 1944 fou designat alt comissionat francès al Llevant o comandant de les forces del Llevant; Fou designat general de França el 23 d'octubre de 1944. Es va retirar el 15 de març de 1946 però va restar al seu càrrec fins a la retirada francesa l'abril i setembre (Síria i Líban) de 1946.

## Foto

* Foto

## Referències

* Generals de la II Guerra Mundial